REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/59-16

12. februar 2016. godine

B e o g r a d

Z A P I S N I K

177. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 12. FEBRUARA 2016. GODINE

 Sednica je počela u 11,58 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Žarko Mićin, Mujo Muković, zamenik člana Veroljuba Arsića, Dragan Nikolić, Jasmina Obradović, zamenik člana Biljane Pantić Pilje, Svetislav Vukmirica, Petar Petrović, Dragan Polovina i Balint Pastor.

 Sednici nisu prisustvovali članovi Odbora: Branka Janković, Žarko Obradović, Neđo Jovanović, Mirko Čikiriz, Tanja Tomašević Damnjanović, Gordana Čomić, Vesna Besarović i Biljana Hasanović-Korać, kao ni njihovi zamenici.

 Na predlog predsednika Odbora, jednoglasno (sa 9 glasova za) je usvojen sledeći

D n e v n i r e d:

 1. Razmatranje amandmana na Predlog zakona o izmenama i dopunama Zakona o kulturi, koji je podnela Vlada;

 2. Razmatranje amandmana na Predlog zakona o otklanjanju posledica oduzimanja imovine žrtvama Holokausta koje nemaju živih zakonskih naslednika, koji je podnela Vlada.

 Prva tačka dnevnog reda. Razmatranje amandmana na Predlog zakona o izmenama i dopunama Zakona o kulturi, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandman koji je na član 42. Predloga zakona o izmenama i dopunama Zakona o kulturi, podneo Odbor za kulturu i informisanje i smatra da je amandman u skladu sa Ustavom i pravnim sistemom Republike Srbije.

 Odbor je odluku doneo jednoglasno (sa 9 glasova za).

 Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda. Razmatranje amandmana na Predlog zakona o otklanjanju posledica oduzimanja imovine žrtvama Holokausta koje nemaju živih zakonskih naslednika, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o otklanjanju posledica oduzimanja imovine žrtvama Holokausta koje nemaju živih zakonskih naslednika i smatra da su u skladu sa Ustavom i pravnim sistemom Republike Srbije amandmani:

- na član 21. koji je podneo Odbor za pravosuđe, državnu upravu i lokalnu samoupravu;

- na član 23. koji je podneo Odbor za pravosuđe, državnu upravu i lokalnu samoupravu;

 Odbor je odluku doneo jednoglasno (sa 9 glasova za).

 Za izvestioca Odbora na sednici Narodne skupštine određen je predsednik Odbora.

 Sednica je završena u 12,01 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović